
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«13» сакавіка 2026 г.
	        № 37
	    г. Масква      



Аб унясенні змяненняў 
у тэхнічны рэгламент Мытнага саюза 
«Аб бяспецы колавых транспартных сродкаў» 
(ТР МС 018/2011)

У адпаведнасці з артыкулам 52 Дагавора аб Еўразійскім эканамічным саюзе ад 29 мая 2014 года і пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў тэхнічны рэгламент Мытнага саюза «Аб бяспецы колавых транспартных сродкаў» (ТР МС 018/2011), прыняты Рашэннем Камісіі Мытнага саюза ад 9 снежня 2011 г. № 877 (далей – тэхнічны рэгламент), наступныя змяненні:
а) у абзацы восьмым пункта 16:
у сказе першым:
слова «бяспекі» замяніць словамі «бяспекі, парадак ацэнкі іх адпаведнасці і від дакумента, які пацвярджае адпаведнасць,»;
дапоўніць словамі «, а ў Расійскай Федэрацыі – нарматыўным прававым актам Урада Расійскай Федэрацыі»;
сказ другі выключыць;
б) апошні абзац перад табліцай дадатку № 1 да дадатку № 14 да тэхнічнага рэгламенту дапоўніць словамі «, паслядоўны або паралельны тып камбінаванай энергаўстаноўкі»;
в) апошні абзац перад табліцай дадатку № 1 да дадатку № 15 да тэхнічнага рэгламенту дапоўніць словамі «, паслядоўны або паралельны тып камбінаванай энергаўстаноўкі»;
г) у дадатку № 17 да тэхнічнага рэгламенту пазіцыю «Апісанне гібрыднага транспартнага сродку» ў графе другой табліцы «Агульныя характарыстыкі транспартнага сродку» дапоўніць словамі «, паслядоўны або паралельны тып камбінаванай энергаўстаноўкі»;
д) у дадатку № 18 да тэхнічнага рэгламенту ў раздзеле «Агульныя характарыстыкі транспартнага сродку (пасля ўнясення змяненняў у канструкцыю)» пасля пазіцыі «Каляя пярэдніх/задніх колаў, мм» дапоўніць пазіцыяй наступнага зместу:
	«Апісанне гібрыднага транспартнага сродку
	прадугледжана або не прадугледжана падзарадка ад знешняй крыніцы;
прадугледжаныя рэжымы работы (пералічыць): толькі рухавік унутранага згарання, толькі электрарухавік, сумешчаны (сціслае апісанне гэтага рэжыму работы), паслядоўны або паралельны тып камбінаванай энергаўстаноўкі».


 
2. У дачыненні да транспартных сродкаў, указаных у абзацы восьмым пункта 16 тэхнічнага рэгламенту, не дапускаецца афармленне дакументаў аб ацэнцы адпаведнасці, прадугледжаных тэхнічным рэгламентам.
Валоданне, карыстанне і (або) распараджэнне ўказанымі транспартнымі сродкамі не дапускаюцца на тэрыторыях іншых дзяржаў – членаў Еўразійскага эканамічнага саюза, калі іншае не ўстаноўлена іх заканадаўствам у дачыненні да такіх транспартных сродкаў.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем падпунктаў «б» – «д» пункта 1, якія ўступаюць у сілу па сканчэнні 6 месяцаў з даты афіцыйнага апублікавання гэтага Рашэння.

